cyanic-selkie/wikianc huggingface dataset:
Էսվատինիի պատմություն
Թեև 1972 թվականի մայիսի 16-17-ին անկախությունից հետո կայացած առաջին խորհրդարանական ընտրություններում միապետները (Իմբոկոդվո ազգային շարժում կուսակցությունը) հաղթեցին ձայների 78%-ով (30 տեղանոց խորհրդարանում 24 ընտրովի տեղերից 15-ը), ձայների մոտ 20%-ը շահել է ձախակողմյան Նգվանե ազգային ազատագրական կոնգրեսը, որը կարողացել է խորհրդարան անցկացնել 3 պատգամավոր։ Արդյունքում, 1973 թվականին թագավորը չեղյալ հայտարարեց սահմանադրությունը, ցրեց խորհրդարանը և օրենքից դուրս հայտարարեց բոլոր քաղաքական կուսակցությունների, արհմիությունների և այլ հասարակական կազմակերպությունների գործունեությունը։
Սոբուզա II-ը մահացել է 1982 թվականին, նրան հաջորդել է Մսվաթի III-ը։
2011 թվականի ապրիլին ամբողջ երկրում սկսվեցին ընդդիմության ցույցեր՝ պահանջելով Մսվաթի III-ի հրաժարականը։ Ընդդիմությունը միապետին մեղադրում էր պետական ​​գանձարանը թալանելու մեջ՝ իր և իր 13 կանանց համար շքեղ կյանք ապահովելու համար։ Ապրիլի 12-ին ոստիկանությունը, օգտագործելով հատուկ տեխնիկա, ցրել է ցույցը Սվազիլենդի մայրաքաղաքում՝ ձերբակալելով հանրահավաքի 13 կազմակերպիչներին։
Ծանոթագրություններ
Կատեգորիա:Էսվատինիի պատմություն
Ռիմմա Մարկովա
Ռիմմա Մեերովնա (Մեիրովնա) Մարկովա (Римма Мееровна (Мейеровна) Маркова, ), ռուս բանաստեղծ և արձակագիր։
Կենսագրություն
Ավարտել է Լենինգրադի Ա. Ի. Գերցենի անվան պետական մանկավարժական ինստիտուտի գեղարվեստական-գրաֆիկական ֆակուլտետը։ Ինստիտուտն ավարտելուց հետո աշխատել է Մուրմանսկի մարզի Ապատիտի քաղաքի մանկական արվեստի դպրոցում։ 80-ական թվականների կեսերին վերադարձել է Լենինգրադ։ 1994 թվականից բնակվում և ստեղծագործում է Շվեդիայում, Ստոկհոլմում։ Դասավանդում է գրաֆիկա, նկարչություն և ռուսաց լեզու։
Ռուանդերեն
Ռուանդերեն (ինքնանվանում՝ Kinyarwanda), Ռուանդայում խոսող ժողվրդի մեծամասնական լեզուն է։ Ռուանդերենը պատկանում է Բանտու լեզվաընտանիքի Նիգերոկոնգոլեզյան լեզուների շարքին։ Ռուանդերենը մեծ մասամբ տարածված է Ռուանդայու, որտեղ այն համարվում է պաշտոնական լեզու։ Լեզուն տարածված է նաև Ռուանդայի հարավում և Կոնգոյի Դեմոկրատական Հանրապետություն արևելյան մասում։
Ռիմմա Մարկովա
Ստեղծագործություն
Երիտասարդ տարիներին հաճախել է Լենինգրադի պիոներների պալատի «Խիզախում» գրական ակումբ, որի անդամներից շատերը հետագայում հայտնի դարձան գրական աշխարհում։ Մարկովայի բանաստեղծությունների առաջին ժողովածուն լույս է տեսել 1979 թվականին, այնուհետև 1981 և 1984 թվականներին Մուրմանսկի գրահրատարակչությունում լույս են տեսել նրա «Խիբինսկյան տետր» և «Բևեռային արև» ժողովածուները ։ Ավելի ուշ Շվեդիայում գրել է «Սև Վիկինգը» վիպակը և «Շտոլց» կարճ վեպը (տպագրվել է «Նևա» ամսագրում ): Բազմաթիվ լրագրային և թերթային հրապարակումների հեղինակ է։
Մշակութային գործունեություն
Ռիմմա Մարկովան հանդիսանում է «Հանդիպում» մշակութային ընկերության կազմակերպիչը։ Ռուս-վրացական պոեզիայի փառատոնի մասնակից է, որը կազմակերպում են «Ռուսական ակումբ» միջազգային մշակութա-կրթական միությունը և ռուսալեզու գրողների միջազգային ֆեդերացիան։
Ծանոթագրություններ
Կատեգորիա:Ռուս կին գրողներ Կատեգորիա:Ռուս բանաստեղծուհիներ Կատեգորիա:Ռուս մանկավարժներ Կատեգորիա:Շվեդ կին գրողներ Կատեգորիա:Շվեդ մանկավարժներ Կատեգորիա:Ռուս արձակագիրներ Կատեգորիա:Բանաստեղծներ այբբենական կարգով
Ռուանդերեն
Հնչակարգություն
Գրականությունը հիմնված է լատիներենի այբուբենի վրա.
Ոչ պաշտոնական խոսքի բառերի վերջում շատ հաճախ բացակայում է «a», «e», կամ «i» ձայնավորները, որին հաջորդում է մի բառ, որը սկսում է ձայնավորով, որը, սակայն, չի արտացոլվում գրերում։ Օրինակ, իրենց ազգային հիմնի տողերից այս մեկը՝ Reka tukurate tukuvuge ibigwi wowe utubumbiye hamwe twese Abanyarwanda uko watubyaye berwa, sugira, singizwa itek արտասանվում է «reka tukurate tukuvug' ibigwi wow' utubumiye hamwe twes' abanyarwand' uko watubyaye berwa, sugira singizw' iteka»:
Զուգորդություններ «ki»-ն և «ke»-ն կարող են արտասանվել այսպես կամ այսպես, կամ էլ որպես  և , կախված խոսողի գերադասումից։
Ոչ պաշտոնական լեզվում կան մի շարք նորմայից շեղումներ «բաղաձայն+w» և «բաղաձայն+y» զուգակցումներում։ Մասնավորապես «rw» զուգակցումում (ինչպես Rwanda բառում) արտասանվում է ինչպես : Առավել ակնառու տարբերությունները.
! Անվանում!! Արտասանություն
Բոլոր բերված զուգակցումներում ձայները արտասանվումեն առանձին։ Օրինակ, Rwanda բառը արտասանվում է ինչպես :
Քերականություն
Ռուանդերենում կա գոյականի տասը անվանական դասակարգ։ Առաջին դասակարգումը նախատեսված է մարդկանց նշելու համար։ Երբ փոխարինում են ցուցական դերանունը, ձայնավոր նախածանցը բացակայում է (օրինակ, umu- → mu-)։
Բայ
Նախածանցի դեմքերեը,
Միջածանցի ժամանակ.
Արտաքին հղումներ
Կատեգորիա:Ռուանդայի լեզուներ Կատեգորիա:Ուգանդայի լեզուներ
Նիկոլսկոե (այլ կիրառումներ)
Նիկոլսկոե, կարող է վերաբերել՝
IZ*ONE
IZ*ONE (아이즈원, アイズワン), հարավկորեա-ճապոնական գըրլ-բենդ ՝ կազմավորված 2018 թվականին «Produce 48» ռեալիթի շոուի միջոցով ։ Խումբը գոյություն է ունեցել 2,5 տարի։ Խումբը բաղկացած էր 12 մասնակցից, որոնցից 9-ը տարբեր գործակալություններից կորեացի աղջիկներ էին և 3 աղջիկ ճապոնական «AKB48» այդոլ խմբից։ Նրանք դեբյուտով հանդես են եկել 2018 թվականի հոկտեմբերի 29-ին՝ «Color*Iz» մինի ալբոմով։ Նրանց պայմանագրերի ժամկետի ավարտից հետո խումբը պաշտոնապես լուծարվեց 2021 թվականի ապրիլի 29-ին։
IZ*ONE-ը դեբյուտով հանդես է եկել 2018 թվականի հոկտեմբերի 29-ին իրենց մինի «Color*Iz» ալբոմով։ Դեբյուտով հանդես գալուց հետո խումբը անմիջապես կոմերցիոն հաջողություն գրանցեց՝ վաճառելով ավելի քան 225,000 օրինակ և զբաղեցնելով 2-րդ տեղը Հարավային Կորեայի «Gaon Album Chart»-ում։ Բացի այդ, և՛ ալբոմը, և՛ նրա գլխավոր «La Vie en Rose» սինգլը հայտնվեցին Billboard «World Albums» և «World Digital Songs» չարթերում ։ Արդյունքում խումբը ճանաչվել է «Տարվա արտիստ» մի քանի մրցանակաբաշխություններում, այդ թվում՝ «Golden Disc Awards»-ում և «Seoul Music Awards»-ում։
Խմբի ճապոնական դեբյուտային սինգլը՝ «Suki to Iwasetai»-ը, թողարկվել է 2019 թվականի փետրվարի 6-ին «UMG EMI» գործակալության լեյբլի ներքո։ Հասնելով 2-րդ համարին «Oricon Singles Chart»-ում և վաճառելով ավելի քան 250,000 օրինակ՝ սինգլը Ձայնագրման ընկերությունների Ճապոնական ասոցիացիայի կողմից արժանացել է պլատինե հավաստագրի ։
Խումբը ղեկավարվում էր «Off the Record Entertainment» և «Swing Entertainment» գործակալությունների կողմից Հարավային Կորեայում և «EMI» գործակալության կողմից Ճապոնիայում։
IZ*ONE-ը դեբյուտից ի վեր թողարկել է երկու ստուդիական ալբոմ (մեկը կորեական և մեկը ճապոնական), յոթ մինի ալբոմ (չորս կորեական և երեք ճապոնական)։ Չնայած պայմանագրի երկարաձգմանն ուղված նախնական բանակցությունների՝ «Mnet»-ը 2021 թվականի մարտի 10-ին հաստատեց, որ խումբը պաշտոնապես կլուծարվի նույն թվականի ապրիլին։
2021 թվականի ապրիլի 29-ին խումբը պաշտոնապես լուծարվեց անդամների հետ կնքված պայմանագրերի ժամկետի ավարտի պատճառով։
Անվանում
«IZ*ONE» անունը ընտրվել է «Produce 48» պաշտոնական կայքի միջոցով ցանցի օգտատերերի կողմից և հաստատվել « CJ E&M » հարավկորեական մեդիա ընկերության կողմից ։ «IZ»-ը 12 թիվն է, որը նշանակում է 12 անդամ։ «ONE»-ը թարգմանվում է որպես «մեկ», ինչը նշանակում է, որ նրանք միավորված են մեկ խմբի մեջ։ Արդյունքը՝ «12-ը 1»-ում։
«IZ»-ի և «ONE»-ի միջև գտնվող աստղը (*) մատնանշում է կենդանակերպի նշանները։ Երկրպագուների ակումբի անվանումն է WIZ*ONE («Վիզուան»)։
Խմբի հիմնադրում
Մինչ «Produce 48»-ը, մի քանի անդամներ արդեն ակտիվ էին երաժշտական ոլորտում։ 2014 թվականին Հիտոմին դեբյուտով հանդես է եկել որպես «AKB48» խմբի անդամ։ Մինչ «HKT48» խմբում իր դեբյուտով հանդես գալը Սակուրան նկարահանվել է «Առյուծ արքան» մյուզիքլում, որը «Shiki Theatre Company» ընկերության արտադրանք էր ։ 2005 թվականին Նակոն նկարահանվել է «Հպում» ֆիլմում, որը հիմնված է համանուն մանգայի վրա ։ 2014 թվականին Ընբին առաջին անգամ հանդես եկավ «Ye-A» խմբի հետ՝ Կա-Զու բեմական անունով, սակայն խումբը հետագայում ցրվեց։ Հեվոնը պետք է լիներ «DayDay»-ի (դեբյուտը չեղարկվել է) և «The Ark»-ի (Հեվոնը լքել է ընկերությունը) անդամ ։ Չեյոնը իր քրոջ՝ Չերյոնի հետ, մասնակցել է «SBS» հեռուստաալիքի կողմից ստեղծված «K-pop Star 3» ռեալիթի շոուին, և «JYP Entertainment»-ի կողմից կազմակերպված «SIXTEEN» շուուում, որը հերարձակվել է «Mnet»-ում ։ Ի վերջո Չեյոնը, թողնելով «JYP Entertainment»-ը, 2017 թվականին միացել է «WM Entertainment»-ին, մինչդեռ Չերյոնը մնացել է «JYP» խմբում և ստաժավորվլ, ինչի արդյունքում դեբյուտով հանդես է եկել « Itzy » խմբում։ 2017 թվականին Յուրին մասնակցել է «Mnet»-ի «Idol School» գոյատևման շոուին, որտեղ զբաղեցրել է 15-րդ տեղը ։ Մինջուն դերասանուհի էր, և նրա ամենահայտնի հեռուստահաղորդումն է «Temped»-ը, որտեղ նա խաղում էր Չոյ Սոջիի դերը։ Այն հեռարձակվում էր «MBC» հեռուստաալիքով ։ Յուջինը որպես մոդել հանդես է եկել «Acuvue» ոսպնյակների ապրանքանիշի համար և հայտնվել գովազդներու մ։
Ճապոնացի մասնակիցները ընդմիջումներ են վերցրել իրենց խմբերում, որպեսզի կարողանան կենտրոնանալ «IZ*ONE»-ի գործունեության վրա ։
2018 թվականի սեպտեմբերին «Off the Record Entertainment»-ը հայտարարեց, որ իրենք ստանձնում են IZ*ONE-ի ղեկավարությունը։ Մինչ այդ պահը IZ*ONE-ը պետք է հայտնվեր «Stone Music Entertainment» և «Pledis Entertainment» լեյբլների տակ ։
2018։ ԴԵբյուտ Color*Iz-ի հետ
Հոկտեմբերի 29-ին Սեուլի ժամանակով ժամը 18:00-ին «Stone Music Entertainment»-ի Յություբյան ալիքում թողարկվել է « Color*Iz » «La Vie en Rose» ալբոմի գլխավոր երգի տեսահոլովակը ։ «COLOR*IZ Show-Con» խորագրով դեբյուտային համերգի տոմսերը սպառվել են ընդամենը մեկ րոպեում ։ Ալբոմի թողարկման առաջին օրը վաճառվել է 34000 օրինակ, ինչը ռեկորդ է սահմանել աղջիկների խմբի դեբյուտային ալբոմից 24 ժամվա ընթացքում վաճառքի ամենաբարձր քանակով ։ «La Vie en Rose» տեսահոլովակը 24 ժամում հավաքել է 4,5 միլիոն դիտում՝ սահմանելով K-Pop ժանրում առաջին 24-ժամյա դեբյուտային տեսահոլովակի դիտումների ռեկորդը՝ գերազանցելով « Wanna One » խմբին ։ Նոյեմբերի 8-ին IZ*ONE-ը հաղթեց «M Countdown» երաժշտական շոուում՝ սահմանելով հեռուստաշոուի ամենաարագ հաղթանակի ռեկորդը դեբյուտից ի վեր (10 օր) ։
Դեկտեմբերի 10-ին «IZ*ONE»-ը «Mnet Asian Music Awards» մրցանակաբաշխության ժամանակ արժանացավ «Լավագույն նոր կատարող» մրցանակին ։
Դեկտեմբերի 6-ին «Off the Record Entertainment»-ը հայտարարեց, որ «IZ*ONE»-ը պայմանագիր է կնքել ճապոնական «EMI Records» ձայնագրման լեյբլի հետ։ Ճապոնական դեբյուտը կայացել է 2019 թվականի փետրվարի 6-ին ։
Դեկտեմբերի 15-ին Սակուրան և Նակոն մեկնել են Ճապոնիա՝ մասնակցելու «HKT48»-ի 8-րդ տարեդարձի առիթով համերգին, բայց որպես «IZ*ONE»-ի անդամներ՝ ասեկոսեներից խուսափելու նպատակով ։
2019։ Ճապոնական դեբյուտ Suki to Iwasetai-ի, Heart*Iz-ի հետ, մենահամերգ և գործունեության դադարեցում
2019 թվականի հունվարի 5-ին IZ*ONE-ը շահեց «Տարվա նորեկ» մրցանակը «Golden Disc Awards» մրցանակաբաշխության ժամանակ, իսկ հունվարի 15-ին՝ «Նոր արտիստի համար մրցանակը» «Seoul Music Awards» մրցանակաբաշխությունում ։
Հունվարի 20-ին IZ*ONE-ն անցկացրեց «Suki to Iwasetai»-ի խորագրով ճապոնական դեբյուտային շոուքեյսը «Japan Tokyo Dome City Hall» համերգասրահում ։ Փետրվարի 6-ին IZ*ONE-ի Յութուբյան ալիքում թողարկվեց «Suki to Iwasetai» երգի տեսահոլովակը՝ մեկ շաբաթվա ընթացքում հավաքելով 5 միլիոն դիտում ։ Ճապոնական «Oricon» չարթում երգը զբաղեցրել է երկրորդ տեղը] ։
Մարտի 9-ին անգլիացի դիջեյ և պրոդյուսեր Ջոնաս Բլուն թողարկեց իր 2018 թվականի «Rise» սինգլի նոր տարբերակը, որում մասնակցություն է ունեցել IZ*ONE-ը ։ Ապրիլի 1-ին խումբը թողարկեց իր երկրորդ մինի ալբոմը՝ «Heart*Iz» վերնագրով, «Violeta» գլխավոր սինգլով ։ «Heart*Iz» ալբոմից վաճառվել է ավելի քան 132,109 օրինակ առաջին շաբաթվա ընթացքում՝ սահմանելով նոր ռեկորդ աղջիկների խմբի համար ։
Հունիսի 7-9-ը IZ*ONE-ը Սեուլի «Jamsil Indor Stadium» մարդահալիճում անցկացրեց իր առաջին մենահամերգը ։ Առաջին երկու համերգների բոլոր տոմսերը սպառվելուց հետո դրանց ավելացավ ևս մեկ համերգ՝ հունիսի 7-ին ։
Սեպտեմբերի 25-ին IZ*ONE-ը թողարկեց իր երրորդ ճապոնական սինգլը՝ «Vampire» վերնագրով ։
Նոյեմբերի 11-ին խումբը պետք է թողարկեր իր առաջին լիամետրաժ ալբոմը՝ «Bloom*Iz»-ը ։ Այնուամենայնիվ, թողարկումը հետաձգվեց Mnet-ի «Produce 101» ռեալիթի շոուում ձայների մանիպուլյացիայի հետաքննության պատճառով ։ Բացի այդ, IZ*ONE-ի շոուքեյսը, առաջխաղացումները և մի քանի հյուրերի ելույթները չեղյալ են հայտարարվել և հետաձգվել   , ինչը ներառում էր նաև նրանց համերգային «Eyes on Me: The Movie» ֆիլմի թողարկումը ։ Նոյեմբերի 28-ին դադարեցվեցին նաև «IZ*ONE»-ի ճապոնական փռոմոուշենը ։
2020-2021։ Վերադարձ «Bloom*Iz», «Oneiric Diary», «Twelve», «One-reeler»-ի հետ, եզրափակիչ համերգ և խմբի լուծարում
2020 թվականի հունվարի 6-ին «CJ ENM» ընկերությունը և խումբը պայմանավորվածություն ձեռք բերեցին՝ վերսկսելու գործունեությունըվ ։ Փետրվարի 17-ին խումբը թողարկեց իր առաջին ստուդիական ալբոմը՝ «Bloom*Iz»-ը ։ Փետրվարի 23-ին «Bloom*Iz»-ը գերազանցեց  աղջիկների խմբի առաջին շաբաթվա վաճառքի ընթացիկ ռեկորդը «Hanteo»-ում՝ 356,313 օրինակով՝ վաճառվելով առաջին 7 օրվա ընթացքում՝ լինելով նաև առաջին խումբը «Hanteo»-ի պատմության մեջ, որը գերազանցել է 300,000 վաճառքի շեմը։ «IZ*ONE»-ի առաջին հաղթանակը «Fiesta» երգի համար եղել է «The Show»-ում փետրվարի 25-ին։
Մայիսի 12-ին հայտարարվեց, որ խումբը վերադառնալու է ամռանը իրենց «Iz*One Chu» ռեալիթի շոուի երրորդ սեզոնի հետ միասին։ Մայիսի 19-ին հաստատվեց, որ խումբը հունիսի 15-ին կթողարկի իր երրորդ մինի ալբոմը՝ «Oneiric Diary»-ն։ Հունիսի 15-ին ընկերությունը հայտարարեց, որ տեսահոլովակի թողարկումը հետաձգվելու է հունիսի 16-ին, իսկ իրենց կատարմամբ տեսահոլովակը և ալբոմը կթողարկվեն՝ ըստ նախնական ժամանակացույցի։ Խումբն իր ալբոմի շնորհանդեսն անցկացրել է «Mnet»-ի երկրորդ «M2» ալիքով։ «Oneiric Diary» ալբոմից վաճառցեց ավելի քան 510,000 օրինակ «Gaon»-ում և արժանացավ կրկնակի պլատինե հավաստագրի օգոստոսի 6-ին՝ դառնալով աղջիկների խմբի առաջին ալբոմը Հարավային Կորեայում ։
Հետագա գործունեություն
2021 թվականի մայիսի 15-ին Միավակի Սակուրան հաստատեց իր գործունեության ավարտը «HKT48» խմբում՝ հայտարարելով հունիսի 19-ին կայանալիք իր հրաժեշտի համերգի մասին ։
2021 թվականի օգոստոսի 5-ին «Woollim Entertainment»-ը հայտարարեց, որ Քվոն Ըն Բին պատրաստվում է հանդես գալ որպես մենակատար և ամսվա վերջին կթողարկի իր դեբյուտային ալբոմը։ Օգոստոսի 24-ին Ըն Բին հանդես եկավ սոլո դեբյուտով իր առաջին՝ «Open» մինի-ալբոմով։
Քան Հեվոնը որպես դերասանուհի դեբյուտով հանդես է եկել «Լավագույն սխալ» վեբ դրամայի 3-րդ սեզոնում ։ 2021 թվականի դեկտեմբերի 22-ին նա թողարկեց իր առաջին հատուկ ձմեռային ալբոմը՝ «W» վերնագրով ։
Չո Յու Րին իր մենահամերգով հանդես է եկել հոկտեմբերի 7-ին՝ ներկայացնելով «Glassy» սինգլ ալբոմը ։
Դեկտեմբերի 1-ին Ան Յուջինը և Ջանգ Վոն Յանգը հանդես են եկել որպես «Starship Entertainment»-ի նոր աղջիկների՝ IVE խմբում ։
Չհվե Յե Նան դեբյուտով հանդես է եկել 2022 թվականի հունվարի 17-ին «Smiley» մինի ալբոմով ։
Միյավակի Սակուրան և Քիմ Չևոնը առաջին անգամ հանդես են եկել 2022 թվականի մայիսի 2-ին՝ Le Sserafim աղջիկների խմբի կազմում ։
Ծանոթագրություններ
Կատեգորիա:2018 հիմնադրված երաժշտական խմբեր Կատեգորիա:Քեյ փոփ երաժշտական խմբեր Կատեգորիա:Հարավկորեական երաժշտական խմբեր Կատեգորիա:Հարավկորեական պարային երաժշտական խմբեր
Նիկոնորովկա (այլ կիրառումներ)
Նիկոնորովկա, կարող է վերաբերել՝
Աբդիլաս Մալդիբաև
Աբդիլաս Մալդիբաև (Абдылас Малдыбаев, ), ղրղզ խորհրդային կոմպոզիտոր և երգիչ (տենոր)։ ԽՍՀՄ ժողովրդական արտիստ (1939)։ ԽՄԿԿ անդամ 1939 թվականից։
Կենսագրություն
1933 թվականից եղել է Ղրղզական երաժշտա-դրամատիկական ստուդիայի (1942 թվականից՝ Ղրղզական օպերայի և բալետի թատրոն) դերասան։ 1940-1941 թվականներին, 1947-1950 թվականներին սովորել է Մոսկվայի կոնսերվատորիայում (Գ. Ի. Լիտինսկու, ապա Վ. Գ. Ֆերեի դասարաններում)։ Կոմպոզիտորներ Վ. Ա. Վլասովի և Վ. Գ. Ֆերեի հետ ստեղծել է ղրղզական առաջին երաժշտական դրամաներն ու օպերաները՝
Ինչպես նաև գրել է Ղրղզական Խորհրդային Սոցիալիստական Հանրապետության պետական հիմնի երաժշտությունը։ Երգել է ղրղզական երաժշտական դրամաներում և օպերաներում։
1939-1967 թվականներին եղել է Ղրղզստանի կոմպոզիտորների միության նախագահը։ Արժանացել է Ղրղզական ԽՍՀ պետական մրցանակի (1970)։
Արտաքին հղումներ
Կատեգորիա:Ղրղզ կոմպոզիտորներ Կատեգորիա:Ղրղզ երգիչներ Կատեգորիա:Տենորներ Կատեգորիա:ԽՍՀՄ ժողովրդական արտիստներ Կատեգորիա:ԽՍՀՄ կոմպոզիտորների միության անդամներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ Կատեգորիա:20-րդ դարի օպերային երգիչներ Կատեգորիա:Խորհրդային օպերային երգիչներ և երգչուհիներ Կատեգորիա:20-րդ դարի դասական կոմպոզիտորներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Խորհրդային կոմպոզիտորներ Կատեգորիա:ԽՍՀՄ քաղաքական գործիչներ
Ռեչիցա (գյուղ, Շկոտովսկի շրջան)
Ռեչիցա (Речица), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը վերջին գրանցված տվյալներով կազմում էր 418 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1884 թվականին հիմնադրված բնակավայրեր Կատեգորիա:Ռուսաստանի Պրիմորիեի երկրամասի Շկոտովսկի շրջանի բնակավայրեր
(5332) Դևիդագուիլար
(5332) Դևիդագուիլար (Davidaguilar), աստերոիդ ամուրի ընտանիքում։ Հայտնաբերվել է 1990 թվականի փետրվարի 16-ին Ացուշի Սուգիեի կողմից Դայնիկում ։
Միջին հեռավորությունը Արեգակից կազմում է 2,163211 ա. մ., առավելագույնը մոտենում է 1,1752 ա. մ. հեռավորության վրա և հեռանում 3,1512 ա. մ., իսկ Երկրի ուղեծրին Դևիդագուիլար աստերոիդը նվազագույնը մոտենում է 0,3058 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1162,11 երկրային օրվա ընթացքում, իր ուղեծրով շարժվելով միջինում 0,309782 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,47° անկյուն։
Նիկոպոլ (այլ կիրառումներ)
Նիկոպոլ, կարող է վերաբերել՝
80 (թիվ)
80 (ութսուն), բնական թիվ է
Չեչնիայի պատմություն
Չեչնիայի տարածքը բնակեցվել է դեռևս հին քարի դարում։ Պահպանված հնադարյան հուշարձանները վկայում են տեղական ցեղերի սոցիալ-տնտեսական զարգացման նշանակալի մակարդակի և այդ ցեղերի՝ Մկյոլթիայի, Անդրկովկասի և Առաջավոր Ասիայի հետ կապի մասին։ Վաղ միջնադարում Չեչնիայի հարթավայրային շրջանների մեծ մասը և նախալեռնայինի մի մասը մտել է Ալանների պետության մեջ։ Չեչենների և ինգուշների անմիջական նախնիները բնակվել են լեռներում։ XIII դ․ Չեչնիայի տարածքը ենթարկվել է թաթար-մոնղոլների ավերիչ արշավանքներին, իսկ XIդ․ վերջին տարածք են ներխուժել Լենկթեմուրի զորքերը։ X դարից հետո Չեչնիա է ներթափանցել քրիստոնեությունը, XVI դարից տարածվել է իսլամը (XIX դարի առաջին կեսին դարձել է տիրապետող կրոն)։ XVI դարում ծագել են ավատատիրական հարաբերությունները։ XVIII դարում նախչո ցեղին տրվել է չեչեն ազգագրական անվանումը (Չեչեն աուլի անունից), իսկ XIX դարի երկրորդ կեսից՝ գալգայ ցեղին տրվել է ինգուշ անվանումը (Անգուշ (Ինգուշ) աուլի անունից)։
Ցարական Ռուսաստանի կազմում
1722 թվականին պարսկական արշավանքի ժամանակ Չեչնիայում է եղել Պետրոս I-ը։ Այդ ժամանակվանից էլ հաստատվել են չեչենների ու ինգուշների տնտեսական և մշակութային կապերը Ռուսաստանի հետ։ Ցարիզմի գաղութային քաղաքականությունը Կովկասում ուժեղացրել է ազգային-ազատագրական պայքարը։ 1810 թվականին ինգուշները կամավոր ընդունել են ոուսական հպատակություն։ Կովկասի գաղութացմանը զուգընթաց ուժեղացել է լեռնականների շարժումը։ Աուլներում խարխլվել է նահապետական-տոհմատիրական կարգը, զարգացել են տնտեսությունը և մշակույթը։ XIX դարի վերջին երևան է եկել առևտրաարտադրական բուրժուազիան, 1890-ական թթ․ Չեչնիայով անցկացվել է Վլադիկավկազյան երկաթուղին։ Սկսել է արագորեն զարգանալ Գրոզնիի նավթարդյունաբերությունը։ Զարգացել է երկրագործությունը, անասնապահությունը։ 1903 թվականին Չեչնիա է ներթափանցել բոլշևիկյան ալիքը։ Քաղաքի պրոլետարիատը ակտիվորեն մասնակցել է 1905—07 թվականների հեղափոխությանը։ Մեծ ծավալ են ընդունել գյուղացիական ելույթները։
ԽՍՀՄ-ի կազմում
1917 թվականի Փետրվարյան հեղափոխությունից հետո Գրոզնիում ստեղծվել է ժամանակավոր կառավարության տեղական մարմինը՝ Քաղաքացիական կոմիտեն։ Մարտի 5-ին կազմավորվել է Բանվորների, զինվորների և կազակական դեպուտատների Գրոզնիի խորհուրդը։ Մտեղծվել են նաև ազգայնական «Չեչենական ազգային սովետը» և Ինգուշական ազգային սովետը։ 1917 թվականիի հոկտեմբերի 26-ին Գրոզնիում հաստատվել է խորհրդային վարչակարգ։ Չեչնիայում խորհրդային իշխանության հաստատումը ուղեկցվել է սուր դասակարգային պայքարով։ Նոյեմբերի 24-ին հականոլշևիկյան ուժերը գրավել են Գրոզնին։ 1917 թվականի դեկտեմբերի 31-ին բոլշևիկները ետ են վերցրել քաղաքը, իշխանությունն անցել է Ռազմահեղափոխական կոմիտեին։ 1918 թվականի մարտին (ՌԽՖՍՀ կազմում) ստեղծվեց Թերեքի Սովետական Հանրապետությունը, որի մեջ մտավ նաև Չեչնիան։ 1918 թվականի ամռանը Թերեքի հակաբոլշևիկյան ուժերը ապստամբություն սկսեցին։ Այնուամենայնիվ, 1918 թվականի օգոստոսի 11 — նոյեմբեմբերի 12-ի ընթացքում այն պարտություն կրեց։ 1919 թվականի Փետրվարին Չեչնիան գրավեցին Անտոն Դենիկինի սպիտակգվարդիական զորքերը։ 1920 թվականի մարտի 17-ին 11-րդ կարմիր բանակը վերագրավեց Գրոզնին՝ վերականգնելով խորհրդային իշխանությունը։ 1920 թվականի նոյեմբերին Չեչենիան և Ինգուշեթիան մտան Լեռնային ԻԽՍՀ մեջ, 1924 թվականին կազմավորվեց Ինգուշական ԻՄ։ 1921 — 1926-ի ընթացքում ժողովրդավարական տնտեսությունը վերականգնվեց։ Հակաբոլշևիկյան ուժերի դեմ պայքարի և Գրոզնու նավթարդյունաբերության վերականգնման համար բանվորությունը պարգևատրվեց Կարմիր դրոշի շքանշանով։ Մինչպատերազմյան հնգամյակների տարիներին արդյունաբերությունը և նավթահանքերը ամբողջությամբ վերակառուցվեցին, հիմնվեցին նոր գործարաններ։ Հաջողությամբ ընթացավ գյուղատնտեսության կոլեկտիվացումը։ Խորհրդային իշխանության տարիներին, իշխող վարչակարգի պնդմամբ հանրապետությունում ստեղծվեց «ձևով ազգային, բովանդակությամբ սոցիալիստական մշակույթ»։ 1923—25 թվականներին կազմվեց չեչենների և ինգուշների գիրը։ 1936 թվականի դեկտեմբերի 5-ին կազմավորվեց Չեչնիայի ու Ինգուշեթիայի ԻԽՍՀ։ Հայրենական մեծ պատերազմի (1941—45) տարիներին Չեչնիայի ու Ինգուշեթիայի աշխատավորները մեծ օգնություն ցույց տվեցին ռազմաճակատին։ 1942 թվականի աշնանը Նացիստական Գերմանիայի զորքերը ներխուժեցին հանրապետություն, որն ազատագրվեց 1943 թվականի հունվարին։ Չեչեններն ու ինգուշները կռվեցին ռազմաճակատում, պարտիզանական ջոկատներում, 36-ը արժանացան Խորհրդային Միության հերոսի կոչման։ 1960— 1970-ական թթ․ նոր թափով սկսեցին զարգանալ տնտեսությունը և մշակույթը։ Ձեռք բերած նվաճումների համար Չեչնիայի ու Ինգուշեթիայի ԻԽՍՀ 1965 թվականին պարգևատրվել է Լենինի, 1972 թվականին՝ Հոկտեմբերյան հեղափոխության և ժողովուրդների բարեկամության շքանշաններով։
Կատեգորիա:Չեչնիայի պատմություն
Թատրոն
Թատրոնը (θέατρον, թարգմ. տեսարանների վայր, տեսարան) արվեստի ճյուղ է, որտեղ արտահայտման հիմնական միջոցը դերասանն է, ով կիրառելով թատերական տարբեր հնարքներ, գործողությունների միջոցով հանդիսատեսին է հասցնում այն, ինչ կատարվում է բեմի վրա։ Որպես դերասան կարող է հանդես գալ ինչպես մարդը, այնպես էլ օրինակ տիկնիկը, կամ էլ ինչ-որ առարկա, որին ղեկավարում է մարդը։ Թատրոնը համարվում է ամենաազդեցիկ գործիքը, որով կարելի է ներգործել մարդու վրա, քանի որ հանդիսատեսը, տեսնելով այն, ինչ կատարվում է բեմի վրա, նույնացնում է իրեն այս կամ այն կերպարի հետ, որի արդյունքում էլ տեղի է ունենում ինքնամաքրում՝ կատարսիս։
Անտիկ թատրոն
Թատրոնն առաջացել է Դիոնիսոսին նվիրված առասպելների բեմադրություններից։ Այն ժամանակներում հայտնի էր պիեսների 2 ժանր՝ ողբերգություն և կատակերգություն և երկուսն էլ ունեին դիցաբանական կամ պատմական բովանդակություն։ Բոլոր դերերը խաղում էին տղամարդիկ։ Դերասանները (ի սկզբանե բեմում կար 2 դերասան, երրորդին ավելացրեց Սոփոկլեսը) հանդես էին գալիս վիթխարի դիմակներով և պլատֆորմներով։ Բեմական ձևավորումներ չկային։ Կանանց ոչ միշտ էր թույլատրվում հաճախել թատրոն, հատկապես կատակերգությունների, և, որպես կանոն, տղամարդկանցից առանձին էին նստում։ Հին Հունաստանում դերասանի մասնագիտությունը պատվաբեր էր համարվում, իսկ Հռոմեական կայսրությունում՝ ամոթալի։
Այդ ժամանակների հայտնի դրամատուրգներից էին Էսքիլոսը, Սոփոկլեսը, Եվրիպիդեսը, որոնք համարվում են հունական ողբերգության հայրերը, Արիստոփանեսը՝ կատակերգության հայրը։ Հռոմում հայտնի էին Պլավտոսը, ով կատակերգություններ էր գրում և Սենեկան, ով մշակում էր Եվրիպիդեսի ստեղծագործությունները։
Այդ ժամանակաշրջանի հայտնի պիեսներից էին՝ «Պրոմեթևսը շղթայված», «Էլեկտրա», «Օրեսթեա» տրիլոգիան, որոնցից շատերը դեռևս շարունակվում են բեմադրվել։ Հին Հունաստանում դրամատուրգները մարզիկների պես մրցում էին միմյանց հետ, և այստեղ հաշվի էր առնվում հասարակության կարծիքը։ Սոփոկլեսը ոչ մի անգամ վերջին տեղը չի զբաղեցրել այս մրցումներում։
Միջնադարյան թատրոն
Միջնադարյան թատրոնը ձևավորվել է 10-11-րդ դարերում՝ լատինական սկզբունքներով, սակայն չի հանդիսացել անտիկ դրամայի շարունակությունը։ Թատերական գործողությունները՝ ժեստերը, ձայնային էֆեկտները, զգեստափոխումները սերել են գիստրիոններից՝ շրջիկ դերասաններից, կատակերգակներից, ձեռնածուներից։
Թատրոնի հնագույն ձևը դա Զատկի բեմականացված ծիսակատարությունն է (Ludus paschalis), որի հիմքը երկխոսությունն էր, որը երբեմն բառացիորեն կրկնում էր պատարագակարգը։ Պատարագային բեմականացումների վայր ծառայել է եկեղեցու տարածքը, և միայն 13-րդ դարում են ներկայացումները սկսում բեմադրել հրապարակներում։
Սուրբ Նիկողայոսի տոնից հետո բեմադրվում են ներկայացումներ, որոնք չունեին պատարագային ուղղվածություն։ Ներկայացումներում հանդիսատեսին ներկայացվում էր տարածված լեգենդների կերպարների հետ կապված տարբեր իրադարձություններ։
13-րդ դարի երկրորդ կեսից սկսում են բեմականացնել ամեն ինչ՝ Աստվածաշնչի պատմությունները, «Աղվեսի մասին վեպը», Ջովաննի Բոկաչչոյի թարգմանված վեպերը։
Արևելքի թատրոն
Արևելյան թատրոններում (Հնդկաստանի, Ճապոնիայի, Չինաստանի, Ինդոնեզիայի թատրոններ) դեռևս պահպանվում են դրամատիկական, տիկնիկային, երաժշտական թատրոնների հին ավանդույթները։ Թատերական գործունեության բոլոր ձևերը շարունակվում են այս երկրների մշակութային ավանդույթների մեջ, չնայած, որ արևելյան թատրոններում ձևավորվել են բազմաթիվ և բազմազան ձևեր և տեսակներ։ Ամենից առաջ դա ներկայացումների սիմվոլիզմն է։ Թատրոնը նախատեսված էր նրանց համար, ովքեր հասկանում էին միմիկայի, պլաստիկայի, ժեստերի էությունը։ Այստեղ երևան եկան ծիսակատարությունների լեզվային առեղծվածների առանձնահատկությունները։ Սա անհրաժեշտ էր դերասանին կարգավիճակ շնորհելու համար. թատերական արվեստը պատվաբեր գործ էր համարվում, իսկ թատերական ներկայացումը ծիսական բնույթ էր կրում։ Ներկայացումը համարվում էր յուրահատուկ երկխոսություն աստվածների միջև։
Աֆրիկայի թատրոն
Աֆրիկական թատրոնի սկզբնակետը համարվում է կենդանիների պաշտամունքը, որը բավականին տարածված էր որսորդությամբ զբաղվող աֆրիկյան ցեղերի շրջանում։ Այն ուղեկցվում էր պարերով, երգերով, ռիթմիկ հարվածային գործիքների (թմբուկների, մարիմբաների) երաժշտությամբ։ Այս ծիսակատարությունը կատարվում էր ցեղի համար նշանակալի իրադարձության՝ հաջող որսի, բերքահավաքի կամ էլ հաշտեցման ժամանակ։
Դրամա
Դրաման, որը համարվում է պոեզիայի ժանր, միշտ հակադրվել է դյուցազներգության և քնարերգության հետ սկսած Արիստոտելի «Պոետիկա» (մ.թ.ա.335 թ.) ստեղծագործության ժամանակներից, որը համարվում է դրամատիկական թեորիայի ամենավաղ աշխատությունը ։ «Դրամա» անվանումը որպես ներկայացման յուրահատուկ տեսակի անվանում, օգտագործվում է 19-րդ դարից։ Դրամա է կոչվել այն ներկայացումը, որը տարբերվում էր կատակերգությունից և ողբերգությունից, օրինակ՝ Էմիլ Զոլայի «Թերեզ Ռաքեն» (1873 թ.) և Անտոն Չեխովի «Իվանով» (1887 թ.) ստեղծագործությունները։
Դրաման հաճախ ուղեկցվում է երաժշտությամբ և պարով. օպերայում սովորաբար դրաման երգում են, մյուզիքլներում առկա են և՛ երգերը, և՛ երկխոսությունները։ Կան դրամայի որոշ տեսակներ, որոնք ուղեկցվում են երաժշտությամբ, որպեսզի ավելի ընդգծվի երկխոսությունը. դրանք մելոդրամաներն են և ճապոնական նոերը ։ Պատմության որոշակի ժամանակաշրջանում (հին հռոմեական և ժամանակակից ռոմանական) որոշ դրամաներ գրվում էին կարդալու համար և ոչ թե խաղալու ։ Իմպրովիզացիայի թատրոնում, դրաման նախապես գրված չէ, դերասանները ինքնաբերաբար ստեղծում են այն հանդիսատեսի առջև ։
Երաժշտական թատրոն
Երաժշտությունը և թատրոնը հնագույն ժամանակներից ի վեր սերտորեն փոխկապակցված են միմյանց հետ, օրինակ՝ աթենքյան ողբերգությունը պարային դրամա էր, որ բեմադրվում էր երգչախմբի կատարմամբ (ներկայացման մեջ հնչում էր ավլոս երաժշտական գործիքը, որը նման է ժամանակակից կլարնետին) ։ Արդի երաժշտական թատրոնը ներառում է իր մեջ երաժշտություն, երկխոսություն և պար։ Այն առաջացել է 19-րդ դարի վերջերին և 20-րդ դարի սկզբներին հայտնի ժանրերից՝ կոմիկական օպերայից (հատկապես Ջիլբերտ և Սալիվան), վարիետեից (թատրոն, որի խաղացանկը բաղկացած է թատերական, երաժշտական և կրկեսային ժանրերի ներկայացումներից), վոդևիլներից, մյուզիք հոլից ։ Էդվարդյան երաժշտական կատակերգություններից, 20-րդ դարի մյուզիքլներից և 1920-30-ական թվականների կատակերգություններից հետո մյուզիքլները ձեռք բերեցին ավելի դրամատիկ ուղղվածություն ։ Վերջին տասնամյակների հայտնի մյուզիքլներից են «Իմ հրաշալի լեդին» (1956 թ), «Վեստսայդյան պատմություն (մյուզիքլ)» (1957 թ), «Մազեր» (1967 թ), «Մերժվածները» (1980 թ), «Օպերայի ուրվականը» (1986 թ) ։ Մյուզիքլները, որոնք բեմադրվում են Բրոդվեյում և Վեստ Էնդում, շատ հաճախ ունեն բազմամիլիոնանոց բյուջե, որն էլ թույլ է տալիս բեմադրության մեջ օգտագործել բազում թանկարժեք հանդերձանք և դեկորացիաներ։
Կատակերգություն
Այն թատերական ներկայացումները, որտեղ որպես պատմություն պատմելու միջոց օգտագործվում է հումորը որակվում են որպես կատակերգություններ։ Սա ներառում է թե «Բոինգ-Բոինգ» ժամանակակից ֆարսը, և թե «Ինչպես կուզեք» դասական ներկայացումը։ Այն թատրոնը, որը սառը, վիճելի և արգելված առարկաները դիտավորյալ արտահայտում է հումորի միջոցով, կոչվում է սև կատակերգություն (սև հումոր)։
Ողբերգություն
Ողբերգությունը դրամայի յուրահատուկ ձև է, որը պատմականորեն եզակի և կարևոր դեր է խաղում արևելյան քաղաքակրթության ինքնասահմանման մեջ ։ Այս ձևը հաճախ օգտագործվել է պատմական շարունակականության և մշակութային ինքնության վրա զգալի ազդեցություն թողնելու համար՝ ինչպես Ռայմոնդ Ուիլյամսն է գրել․ «Հույները և Ելիզավետականները մի մշակութային ձևի մեջ, Հելլենները և քրիստոնյաները ընդհանուր գործունեության մեջ» ։ 2500 տարի առաջ Աթենքի թատրոններում ողբերգությունների ստեղծումից, որոնցից պահպանվել են Էսքիլոսի, Սոփոկլեսի և Եվրիպիդեսի աշխատանքների մի մասը միայն, Ուիլյամ Շեքսպիրի, Լոպե դե Վեգայի, Ժան Ռասինի և Ֆրիդրիխ Շիլլերի եզակի ստեղծագործություններից մինչև Յոհան Ստրինդբերգի ժամանակակից նատուրալիստական ողբերգությունը, Սեմյուել Բեքեթի՝ մահվան, կորստի, տառապանքների վերաբերյալ արդիական մտքերը, Հայներ Մյուլլերի՝ ողբերգական կանոնի պոստմոդեռնիստական ստեղծագործությունները, ողբերգությունը պահպանվել է որպես մշակութային փորձարկման, պայքարի, փոփոխությունների կարևոր միջոց ։ Գնալով Արիստոտելի «Պոետիկայի» (մ.թ.ա.335 թ.) հետքերով, ողբերգությունը օգտագործվել է ժանրային տարբերակումներ անելու համար, թե ընդհանրապես պոեզիայի կտրվածքով (որտեղ ողբերգությունը բաժանվում է էպիկականի և լիրիկականի), և թե դրամայի կտրվածքով (որտեղ ողբերգությունը հակադրվում է կատակերգությանը։ Ժամանակակից դարաշրջանում ողբերգությունը հակադրվել է նաև դրամային, մելոդրամային, տրագիկոմեդիային և էպիկական թատրոններին ։
Աղբյուրներ
Կատեգորիա:Ներկայացուցչական արվեստ
Ցեղ
Որոշ գիտնականներ կարծում են, որ ցեղերը նախնադարյան մարդկային հոտերի և պետության միջև գտնվող սոցիալական կազմավորում են։ Մյուսները պնդում են, որ ցեղերը կազմավորվել են ավելի ուշ և դրանց գոյությունը պետք է կապել անմիջապես պետության հետ։
Արտաքին հղումներ
Կատեգորիա:Ազգագրություն  Կատեգորիա:Ազգագրագիտություն Կատեգորիա:Արաբական մշակույթ
Բեն 10
Բեն 10 (Ben 10), ամերիկական մուլտֆիլմ, որը ստեղծվել է Cartoon Network Studios կազմակերպությունում և «Man of Action» ստեղծագործական խմբի շնորհիվ (խմբի անդամներն են՝ Դունկան Ռուլը, Ջո Քեյսին, Ջո Քելլին և Ստիվեն Տի Սիգալեն)։ Առաջին սերիան նկարահանվել է 2005 թվականի դեկտեմբերի 27-ին, որպես Cartoon Network շաբաթօրյա ծրագրի մաս։ Երկրորդ սերիան ցուցադրվել է Cartoon Network ծրագրի ժամանակ, ուրբաթ օրը 2006 թվականի հունվարի 13-ին, հենց այդ օրն էլ առաջին և երկրորդ սերիաները ցուցադրվել են միմյանց հաջորդելով։ Սերիալի հիմնական երգը գրվել է Էնդի Ստյորմերի կողմից (անգլ.՝ Andy Sturmer), որը կատարել է երգչուհի Մոկսը։ Սերիալը կրկնօրինակվել է ռուսերենով (2005 թվականի փետրվարից) Videofilm International Ltd կինոստուդիայում Cartoon Network-ի պահանջով.ռուսական տարբերակի հեղինակն ու ռեժիսորը հանդիսանում է Տատյանա Սոբլը (Խվոստիկովան)։ Երգի ռուսերեն բառերի հեղինակն է՝ Անդրեյ Կաշկերը (իսպ՝. Բորիս Սոլտանովը)։
Սյուժե
Տասնամյա Բեն Թենիսոնը, նրան հասակակից զարմուհի Գվենը և նրանց խորհրդավոր պապիկ՝ Մակսը, դպրոցական արձակուրդներին գնում են Կեմպինգ (ամառային ճամբար)՝ հանգստանալու բնության գրկում։ Բենը միայն ձանձրույթ էր ակնկալում նման ժամանցից, սակայն անտառում հենց առաջին գիշերը, նա գտնում է օտար սարք՝ Օմինիտրիքս անունով, որը նման էր ձեռքի ժամացույցի և որի շնորհիվ նա կարող էր վերածվել տիեզերքի 10 լավագույն հերոսներից մեկին, ովքեր օժտված էին եզակի կարողություններով։ Ժամանակի ընթացքում լավագույն հերոսների թիվը Օմինիտրիքսում կմեծանա։
Օտար ժամացույց՝ Օմինիտրիքսը, կլանում է իր մեջ Բենի ԴՆԹ-ն և չնայած իր փոքր տարիքին, նա դառնում է Երկիր մոլորակի պաշտպան, պայքարում է հանցագործների և օտար զավթիչների դեմ։ Նրա, քույրիկի և պապիկի համար ամառային արձակուրդները վերածվում են մեծ արկածի։
Բայց շուտով նա բախվում է ուժեղ թշնամու՝ Վիլգակսի հետ, ով ուզում էր այդ սարքի օգնությամբ տիրանալ ամբողջ տիեզերքին։ Բենը կհանդիպի ժամացույցը ստեղծող՝ Ազիմուսի հետ, նրա զարմուհի Գվենը ձեռք կբերի մոգական ունակություն, իսկ պապիկ Մակսը՝ կբացահայտի իր կարևոր գաղտնիքը։
Նրանք երեքով ճանապարհորդում են ամբողջ աշխարհով և երկիրը փրկում այլևայլ օտար ոճրագործներից։
Արտաքին հղումներ
Կատեգորիա:Անգլերեն հեռուստասերիալներ
Լնոզավոդա (ավան, Ռոսլավլսկի շրջան)
Լնոզավոդա (Льнозавода), ավան Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 362 մարդ։
Արտաքին հղումներ
Կատեգորիա:Ռուսաստանի ավաններ Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Կաստիյոն ան Օժ
Կաստիյոն ան Օժ (Castillon-en-Auge), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2014 թվականի դրությամբ կազմում է 170 մարդ, բնակչության խտությունը` 23.51 մարդ/կմ²։ Բնակավայրը զբաղեցնում է 7.23 կմ² տարածք։
Աշխարհագրություն
Գտնվում է Փարիզ քաղաքից 170 կմ արևմուտք, Կան քաղաքից` 38 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Այշե Էրզան
Այշե Էրզան (Ayşe Erzan, ), թուրք տեսական ֆիզիկոս։ Թուրքիայի գիտությունների ակադեմիայի իսկական անդամ։
Կենսագրություն
Այշե Էրզանը ծնվել է 1949 թվականին Անկարայում։ Միջնակարգ կրթությունը ստացել է Ստամբուլում, այնուհետև սովորել ԱՄՆ-ի Բրին Մար քոլեջում, 1970 թվականին ստացել բակալավրի աստիճան, 1976 թվականին Սթոնի Բրուքի համալսարանից ստացել է ֆիզիկայի դոկտորի աստիճան ։
Անկարա վերադառնալով՝ Միջինարևելյան տեխնիկական համալսարանում եղել է ֆիզիկայի ամբիոնի անդամ, 1977 թվականին միացել է Ստամբուլի տեխնիկական համալսարանին։ Այդ ժամանակահատվածում նաև ներգրավված է եղել խաղաղության և կանանց շարժումների մեջ ։ 1980 թվականին Թուրքիայում պետական հեղաշրջումից հետո հեռացել է երկրից ։ 1981-1990 թվականներին աշխատել և դասավանդել է տարբեր գիտահետազոտական ինստիտուտներում ու համալսարաններում։ 1981-1982 թվականներին աշխատել է Ժնևի համալսարանի տեսական ֆիզիկայի ամբիոնում, 1982-1985 թվականներին՝ Պորտուգալիայում եղել է Պորտոյի համալսարանի այցելու դոցենտ, 1985-1987 թվականներին Մարբուրգի համալսարանի տեսական ֆիզիկայի ամբիոնում Ալեքսանդր ֆոն Հումբոլդ հիմնադրամի կրթաթոշակառու, 1987-1990 թվականներին կարճ ժամանակահատված Տրիեստի Տեսական ֆիզիկայի միջազգային կենտրոնում եղել է հետազոտող գիտնական, նախքան 1990 թվականին Ստամբուլի տեխնիկական համալսարան վերադառնալը։ Հետազոտական աշխատանքները շարունակում է Ֆեզա Գուրսեի ինստիտուտում ։
Լատիներեն Վիքիպեդիա
Լատիներեն Վիքիպեդիա (Vicipaedia Latina), Վիքիպեդիա բազմալեզու և ազատ հանրագիտարանի Լատիներեն տարբերակն է։
Վիճակագրություն
Այսօր՝ 1 2023-ին Վիքիպեդիայի Լատիներեն բաժինը ունի  NaN հոդվածs։ Գրանցված են  NaN մասնակիցs, նրանցից -ը կատարել են գոնե մեկ խմբագրում անցած 30 օրվա ընթացքում, իսկ  NaN մասնակիցs ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։
Արտաքին հղումներ
Լատիներեն
Կազավչին
Կազավչին (Казавчин), գյուղ Ուկրաինայի Կիրովոգրադի մարզի Գայվորոնի շրջանում։
Արտաքին հղումներ
Կատեգորիա:Ուկրաինայի Կիրովոգրադի մարզի Գայվորոնի շրջանի բնակավայրեր Կատեգորիա:Ուկրաինայի գյուղեր Կատեգորիա:1674 թվականին հիմնադրված բնակավայրեր
Երկրաշարժերը Ադրբեջանում
Ադրբեջանը համարվում է աշխարհի սեյսմիկ ակտիվ շրջաններից մեկը։ Երկրաշարժերը տարածված են և երբեմն ավերիչ։
Ծանոթագրություններ
Կատեգորիա:Ցանկեր:Ադրբեջան Կատեգորիա:Ադրբեջանի աշխարհագրություն Կատեգորիա:Ադրբեջանի երկրաբանություն
Նիվա (այլ կիրառումներ)
Նիվա, կարող է վերաբերել՝
Ռեչիցա (գյուղ, Ուգրանսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Արսեն Ազատյան
Արսեն Ազատյան, հայ ռեժիսոր, սցենարիստ, պրոդյուսեր , մոնտաժող, օպերատոր։
Կենսագրություն
Արսենը Ազատյանը ծնվել է 1959 թվականին Երևանում։ Ավարտել է Երևանի պետական մանկավարժական ինստիտուտի կուլտուրայի ֆակուլտետի ռեժիսուրայի բաժինը։ 1981-1990 թվականներին աշխատել է «Հայֆիլմ» կինոստուդիայում ։
1990 թվականին Նարինե Մկրտչյանի հետ հիմնադրել է «Այսօր» կինոընկերությունը, որը հետագայում վերանվանվել է «Այսօր-Պլյուս»։ Կանադայի կառավարության աջակցությամբ կինոընկերությունում իրականացրել են Armenian Film Projects սցենարական ծրագիրը, որը 1995 թվականին Հոլանդիայի Մշակույթի նախարարության կողմից արժանացել է մրցանակի ։
Նկարահանած գեղարվեստական ֆիլմերը մասնակցել են Բեռլինի, Մոսկվայի, Մոնրեալի, Ռոտերդամի, Էդինբուրգի, Սիդնեյի, Պուսանի և այլ կինոփառատոների, ստացել մրցանակներ ։
Dischord Records
Dischord Records, ամերիկյան անկախ ռեքրդ լեյբլ, որը հիմնադրվել է 1980 թվականին Վաշինգտոնում։
Թողարկման ցանկ
Այս ցանկը կազմված է կատալոգային համարակալմանը համապատասխան, որը համընկնում է Dischord Records ձայնագրման ընկերության կողմից սահմանված համարակալման ժամանակագրական համակարգին և սովորաբար նշվում է յուրաքանչյուր պաշտոնական թողարկման փաթեթավորման վրա։ Միևնույն ժամանակ, ի տարբերություն ձայնագրման ընկերությունների մեծ մասի, որոնք ունեն համանման համարակալման համակարգեր, երբեմն որոշ ավելի քիչ խոշոր (նշանակալի) թողարկումներ, մասնավորապես, սինգլներ, սպլիտ ալբոմներ և այլ ընկերությունների հետ համատեղ թողարկումներ, հաճախ տրվում է կատալոգային համար, պարզ կամ տասնորդական կոտորակով։ Յուրաքանչյուր տասներորդ հերթական համարը շնորհվում է խմբերի թողարկումներին, որոնց մասնակցում է լեյբլի տնօրեններից մեկը՝ Յան Մաքեյը, անկախ դրանց թողարկման ամսաթվից։
Արտաքին հղումներ
Կատեգորիա:Սկավառակագրություններ
Կաբունա
Կաբունա (Kabuna), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 7 մարդ։
Արտաքին հղումներ
Կատեգորիա:Էստոնիայի Հիյումա նահանգի Էմմաստե շրջանի բնակավայրեր Կատեգորիա:Էստոնիայի գյուղեր
Կիրանց (Տավուշի մարզ)
Կիրանց, գյուղ Հայաստանի Հանրապետության Տավուշի մարզի Իջևանի տարածաշրջանում, մարզկենտրոն Իջևանից մոտ 17 կմ հյուսիս-արևմուտք, Քարահան (Կիրանց) գետի ձախ ափին։ Գտնվում է Երևանից 165 կմ հեռավորության վրա։
Գյուղը Կիրանց է վերանվանվել 1967 թ.-ին, 1935 թվականից մինչև 1967 թվականը կրել է Գետաշեն անունը ։ Դարեր շարունակ Կիրանցը հայտնի է եղել Կունեն անվանումով։ Ըստ Աշխարհացույցի Կունենը եղել Մեծ Հայքի Արցախ աշխարհի Մեծ Կուենք գավառի կենտրոնը։
Կլիմա
Ձմեռը կարճատև է։ Գյուղը գտնվում է չոր մերձարևադարձային կլիմայական գոտում։ Հաստատուն ձյունածածկույթ լինում է հազվադեպ։ Հունվարի միջին ջերմաստիճանը մոտ է 0 աստիճանին։ Ամառը երկարատև է, չոր, շոգ եղանակների գերակշռությամբ։ Հուլիս-օգոստոսի միջին ջերմաստիճանը 25 աստիճան է։ Առավելագույնը հասել է 39 աստիճանի։ Աշունը մեղմ է, արևոտ, տաք, հիմնականում չոր։ Անսառնամանիք օրերի միջին թիվը 250 է։ 0-ից բարձր ջերմաստիճանի գումարը 4750 աստիճան։ Մթնոլորտային տարեկան տեղումների քանակը տատանվում է 350-400 մմ սահմաններում։ Կիրանցի կլիման նպաստավոր է թզենու, նռնենու, դեղձենու, արքայանարնջի, խնձորենու, տանձենու, ընկուզենու մշակության համար։
Ֆլորա
Կիրանցի հարևանությամբ գտնվող անտառում գերակշռում են կաղնին, հաճարին և բոխին։ Տարածված է նաև թեղին, հացենին և լորին, բայց սահմանափակ տարածքով։ Մեծ նշանակություն ունի արջատխլին, որն անցյալում լայն տարածում է ունեցել, բայց այժմ հազվադեպ է հանդիպում։ Սոսիների արեալը ևս մեծ չէ։
Պատմություն
Կիրանցը հիմնադրվել է առնվազն IV դարում (ավելի վաղ հիշատակումներ չկան)։ Գյուղը եղել է խոշոր բնակավայր՝ Կունեն անվանումով, ըստ Աշխարհացույցի եղել գավառակենտրոն։ Կունենը տարածվել է Քարահան (Կիրանց) գետի երկու կողմերում։ Գյուղը Հայաստանի այն եզակի բնակավայրերից է, որը չի դատարկվել անգամ մոնղել-թաթարական արշավանքներից և Շահ Աբասի 1601թ. կազմակերպած տեղահանությունից հետո:
Պահպանվել են հինգ եկեղեցական շենքի (որոնցից երկուսը կանգուն են, իսկ երեքի միայն պատերն են մնացել), բաղնիքի և բազմաթիվ բնակելի տների մնացորդներ, որոնք վկայում են գյուղի ակտիվ կյանքի ու հարուստ անցյալի մասին։ Դրանց մի մասն ունեն 13,17 և 19-րդ դարերերի արձանագրություններ, որոնք հուշում են, որ թեև Կունենը մեծապես տուժել է 1236-1243 թվականների մոնղոլական արշավանքների ժամանակ, բայց մոտ երեսուն տարի անց կունենցիները նոր եկեղեցիներ են կառուցել։ Այսպես, եկեղեցիներից մեկը կառուցվել է 1276 թվականին Գրիգոր քահանայի կողմից, իսկ մյուսը՝ 1274 թվականին, Ավետիս և Մլքան ամուսինների կողմից։ Եկեղեցիների մոտ պահպանվել են նաև 8-րդ դարի արձանագրություններ։
Կունենը մեծապես տուժել և թուլացել է 1601 թվականին Պարսկաստանի շահ Աբասի իրականացրած տեղահանությունից հետո։ Գյուղը ավելի է թուլացել կովկասյան ցեղերի արշավանքներից։ Ըստ որոշ աղբյուրների, թուլացած գյուղից շատերը ստիպված են եղել բնակություն հաստատել հարևան մահմեդանաբնակ գյուղերում։ Եզակի տեղեկություններ է գյուղի մասին հայտնաբերել թյուրքագետ, արևելագետ Գեորգի Միրզաբեկյանը։ Այսպես, 1728թ. օսմանյան հարկացուցակում, որը կազմվել է թուրք-պարսկական հերթական պատերազմի ժամանակ, հիշատակվում է նաև Կունենը։ 1728թ. գյուղն ընդգրկված է եղել Թիֆլիսի վիլայեթի Ղազախի լիվայի չորս նահիյեներից մեկի՝ Ջողազի կազմում։ Գյուղի համար սահմանված հարկաչափերից կարելի է եզրահանգել, որ հարևան գյուղերի համեմատ Կիրանցը (Կունենը) ունեցել է սոցիալ-տնտեսական ավելի բարվոք վիճակ։ 33 տնտեսությունները միասին վճարել են մոտ 10 հազար աքչե (համարժեք է 1.912.500 դրամի կամ 3984 դոլարի 2020թ. փետրվարի 2-ի փոխարժեքով և արծաթի միջազգային գներով) հարկ։ Կունենցիները բացառապես եղել են քրիստոնյա։ Պահպանվել են գյուղացիների՝ ընտանիքների ղեկավարների անունները, անգամ թե ով ում թոռն է կամ պապը։ Հարկամատյանը հուշում է, որ գյուղում տարածված տղամարդու անուններից է եղել Կիրակոսը, Սարուխանը, Հարությունը, Սարգիսը, Շահվերդը, Վարդանը, Հանեսը:
Նույն աղբյուրը վկայում է, որ իր տարբերություն Կունենի և մի շարք այլ բնակավայրերի, հարակից մի շարք գյուղեր 1601 թվականի տեղահանությունից հետո դատարկ են եղել։ Կունենի կյանքն աշխուժացել է 1780-90-ականներից սկսված ներքին միգրացիայի շնորհիվ, երբ այստեղ բնակուրթյուն են հաստատել Կուր գետի ափին գտնվող Կռզեն գյուղի և Երևանից եկած ընտանիքներ։
19-րդ դարի վերջերին՝ 70-80-ականներին կունենցիները գյուղատեղին տեղափոխում են գյուղի ներկայիս տարածք։ 1880թ. կառուցվել է Սուրբ Երրորդություն անվանումով գյուղական փոքրիկ, քարաշեն եկեղեցին։ Խորհրդային տարիներին որոշում է կայացվում եկեղեցին ավերել կամ վերածել գոմի, սակայն գյուղի այն ժամանակվա նախագահ Աբգար Նազարյանի ջանքերով եկեղեցին կանգուն մնաց։
«Հիմնված է Նոր Պիպիսի արևմտյան կողմում, այն սեռի (սարի) վրա, որ ընկած է Ոսկեպար վտակի և Կունեն (Քարահան) առվակի մեջ. բնակիչք գաղթած Երևանի Նորք և Կողթ և Շամշադին գավառի Կռզեն գյուղերից. հողը կիսով չափ արքունի. տեղեկան բարքերը նոյն, օդն կլման և ջուրը ոչ այնքան գովելի, երկար կյանք՝ 60-70 տարի։ Եկեղեցին Սուրբ Երրորդություն, քահանան գալիս է Ոսկեպար գյուղից։ Ծուխ 34, ար. 185, իգ. 156»:
Կունենցիներն ակտիվորեն մասնակցել են 1905-1907 թվականների հայ-թաթարական բախումներին, ապա 1918-1920 թվականներին հայերի և թաթարների միջև ընթացող մարտական գործողություններին և բոլոր դեպքերում դուրս եկել հաղթողի կարգավիճակում։
Կունենում խորհրդային կարգեր հաստատվել են 20-ականների սկզբներին, կոլեկտիվացումը սկսվել է 30-ականների կեսերին։ Գյուղի այն ժամանակվա ղեկավար Աբգար Նազարյանի ջանքերով բնակավայրից որևէ մեկը ստալինյան ռեպրեսիաների տարիներին չի աքսորվել և մահապատժի չի ենթարկվել։
Բնակչություն
Ըստ ՀՀ 2011 թ. մարդահամարի արդյունքների` Կիրանցի մշտական բնակչությունը կազմել է 352, առկա բնակչությունը` 308 մարդ, բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է պտղաբուծությամբ, ծխախոտագործությամբ և անասնապահությամբ։
Գյուղն ունի 590 հա տարածք, որից՝ 85 հա արոտներ 243.1 հա վարելահողեր 2 հա այգիներ 76 հա անտառ։
Պատմամշակութային կառույցներ
Հին գյուղատեղիում պահպանվել են հինգ եկեղեցական շենքի (որոնցից երկուսը կանգուն են, իսկ երեքի միայն պատերն են մնացել), բաղնիքի և բազմաթիվ բնակելի տների մնացորդներ։ Կանգնուն եկեղեցին կառուցել են Մելիք Շահնազար և Խանզադե ամուսինները՝ 1675 թվականին։ Կառուցողն է վարպետ Հակոբը, որն այդ մասին թողել է արձանագրություն։ Եկեղեցու շուրջը տարածվում է ընդարձակ գերեզմանոց, որը հարուստ է տապանաքարերով և խաչքարերով։ Դրանց մի մասն ունեն 13,17 և 19-րդ դարերերի արձանագրություններ, որոնք հուշում են, որ Կունենը մեծապես տուժել է 1236-1243 թվականների մոնղոլական արշավանքների ժամանակ, բայց եկեղեցիներից երկուսի վրայի արձանագրությունները հուշում են, որ արշավանքներից արդեն մոտ երեսուն տարի անց կունենցիները նոր եկեղեցիներ են կառուցել։ Այսպես, եկեղեցիներից մեկը կառուցվել է 1276 թվականին Գրիգոր քահանայի կողմից, իսկ մյուսը՝ 1274 թվականին, Ավետիս և Մլքան ամուսինների կողմից։ Եկեղեցիները գտնվում են գյուղատեղի առանձին թաղամասերում, բոլորն էլ քարաշեն են, ունեն միջին մեծություն։ Եկեղեցիների մոտ պահպանվել են նաև 8-րդ դարի արձանագրություններ։
Կունենի երկու թաղամասերն իրար հետ կապված են մինչ օրս կանգուն լայնաթռիչք, միակամար, քարե կամրջով, որը հայտնի է նաև Սրանոցի կամուրջ անվանումով։ Արևելյան կողմում պահպանվել է միջնադարյան իջևանատունը։ Պահպանվել է նաև երկու մեծ գերեզմանատուն, բազմաթիվ խաչքարերով ու խաչարձաններով, որոնք վերաբերում են առնվազն 10-13-րդ դարերին։ Առաքելոց վանքը գտնվել է Կունենի գրեթե կենտրոնում, մի բարձունքի վրա։ Այն բաղկացած է երկու եկեղեցուց, գավթից, բնակելի և կոմունալ շենքերից, որոնք պատկանում են 12-14-րդ դարերին։ Շենքերի ամբողջ խումբը շրջապատված է բարձր բրգավոր ու հաստ պարիսպներով։ Դեպի վանքի բակը տանող գլխավոր դարպասը գտնվում է պարիսպների հարավարևելյան անկյան մոտ։ Եկեղեցու գավթի դռան քարի վրա արձանագրված է՝ «1245 թվին Բարերար Աստծո կամքով և ողորմածությամբ Աթաբեկ և ամիրսպասալար Խութլու Փուղին, ես Գրիգոր, թոռն Խաչենանց միաբանեցա Սուրբ Առաքելոյս իմ հալալ արդյունքով...»։ Այս արձանագրությունը ևս մեկ անգամ վկայում է, որ մոնղոլական արշավանքից կարճ ժամանակ անց քաջ կունենցիները կարողացել են վերականգնել բնականոն կյանքը և անգամ մեծ եկեղեցական համալիր կառուցել։
Կիրանցի մոտ, հին գյուղատեղիում է գտնվում 1675 թ.-ի Սբ. Աստվածածին եկեղեցին։ Գյուղից 12 կմ հեռավորության վրա է Կիրանց աղյուսաշեն վանական համալիրը։ Գյուղից մի քանի կիլոմետր հեռավորության վրա, անտառապատ տարածքում են գտնվում կիսավեր Դեղձնուտի և Սամսոնի վանքային համալիրները։
Գյուղում 19-րդ դարի 70-ական թվականներին կառուցվել է քարաշեն փոքրիկ եկեղեցի՝ Սուրբ Երրորդություն անվանումով։
2010 թ. ծագումով Կիրանցեցի փորձարկող օդաչու Վալենտին Նազարյանի ջանքերով կառուցվել է մատուռ։
Հասարակական կառույցներ
Գյուղն ունի դպրոց և բուժկետ։
Ծանոթագրություններ
Կատեգորիա:Տավուշի մարզի գյուղեր Կատեգորիա:Հայ-ադրբեջանական շփման գծի բնակավայրեր հայկական կողմից
Լուիզ Դյու
Լուիզ Բագեր Դյու, դանիացի հանդբոլիստուհի, դարպասապահ, 2002 թվականի Եվրոպայի և 2004 թվականի օլիմպիական խաղերի չեմպիոն։
Կենսագրություն
Լուիզ Դյուն 7 տարեկանից զբաղվում է հանդբոլով։ Եղել է «Հյալերուպ» ակումբին կից դպրոցի սան։ Դանիայի առաջնությունում նորամուտը նշել է 2000 թվականին «Սեբյու» ակումբի կազմում, մեկ մրցաշրջանից հետո տեղափոխվել է «Վիբորգ», որտեղ անցկացրել է ամբողջ կարիերան։ 2002, 2004, 2006, 2008 և 2009  թվականներին եղել է Դանիայի չեմպիոն, 2003, 2006, 2007, 2008, 2010 2011 թվականներին՝ Դանիայի գավաթակիր։ Լուիզ Դյուի ակումբը 2006 և 2009 թվականներին դարձել է Եվրոպական հանդբոլի ֆեդերացիայի Չեմպիոնների լիգայի հաղթող, 2004 թվականին՝ գավաթակիր։
Լուիզ Դյուն իր կարիերան ավարտել է 2012 թվականի ամռանը ։
Հավաքականում
Լուիզ Դյուն Դանիայի ազգային հավաքականում անցկացրել է 55 խաղ և խփել մեկ գոլ ։ 2004 թվականին նրա հավաքականը դարձել է Օլիմպիական խաղերի չեմպիոն, 2002 թվականին՝ Եվրոպայի չեմպիոն, 2004 թվականին՝ Եվրոպայի առաջնության արծաթե մեդալակիր։